87
কোরহ-সন্তানদের গান। একটি গান।
1 প্রভুর শহর পবিত্র পর্বত শ্রেনীতে অবস্থিত।
2 সদাপ্রভুু সিয়োনের সব দ্বার গুলো ভালোবাসেন,
যাকোবের সমস্ত তাঁবুর চেয়েও ভালোবাসেন।
3 হে ঈশ্বরের শহর,
তোমার বিষয়ে নানান গৌরবের কথা বলা হয়।
4 যারা আমাকে জানে,
তাদের মধ্যে আমি রাহ*বের ও ব্যাবিলনের উল্লেখ করব;
দেখ, পলেস্তীয়া, সোর ও কুশ;
এই লোক সেখানে জন্মেছে,
5 আর সিয়োনের বিষয়ে বলা হবে, এই ব্যক্তি
এবং ঐ ব্যক্তি ওর মধ্যে জন্মেছে
এবং সর্বশক্তিমান মহান ঈশ্বর তা অটল করবেন।
6 সদাপ্রভুু যখন জাতিদের নাম লেখেন,
তখন গণনা করলেন,
“এই ব্যক্তি সেখানে জন্মাল,”
7 গায়কেরা ও যারা নাচ করে তারা বলবে,
“আমার সমস্ত জলের ঝর্না তোমার মধ্যেই রয়েছে।”
* 87:4 মিশর দেশ