127
আরোহণ গীত। শলোমনের।
1 যদি সদাপ্রভুু গৃহ তৈরী না করেন,
তারা বৃথাই কাজ করে,
যারা তা তৈরী করে। যদি সদাপ্রভুু শহর পাহারা না দেন,
পাহারাদার বৃথাই দাঁড়িয়ে থাকে।
2 এটা বৃথা যদি তোমরা ভোরে উঠ,
দেরীতে বাড়ি আস অথবা পরিশ্রমের খাবার খাও
কারণ সদাপ্রভু তাঁর প্রিয়পাত্রকে
ঘুমের মধ্যে এইরকম দেন।
3 দেখ শিশুরা সদাপ্রভুুর থেকে পাওয়া অধিকার,
গর্ভেরফল তাঁর থেকে পাওয়া পুরষ্কার।
4 যেমন সৈনিকের হাতে বান,
সেরকম যৌবনের সন্তানরা।
5 ধন্য সেই মানুষ, যার তূন এরকম বানে পূর্ণ;
তারা লজ্জিত হবে না,
যখন তারা দরজায় শত্রুদের সঙ্গে মুখোমুখি হয়।