14
প্রধান বাদ্যকরের জন্য। দায়ূদের একটি গীত।
1 একজন বোকা তার হৃদয়ে বলে,
ঈশ্বর নেই। তারা অসৎ
এবং জঘন্য পাপ কাজ করেছে;
এমন কেউ নেই যে ভাল কাজ করে।
2 সদাপ্রভুু স্বর্গ থেকে মানবসন্তানদের প্রতি দেখেন
যে কেউ বুদ্ধির সাথে চলে কিনা,
কেউ ঈশ্বরকে খোঁজে কিনা।
3 সবাই বিপথে গিয়েছে,
সবাই কলুষিত হয়েছে;
এমন কেউ নেই যে ভাল কাজ করে,
কেউ নেই, একজনও নেই।
4 যারা অপরাধ করে,
তারা কি কিছু জানে না?
যেমনভাবে তারা খাবার খায়,
ঠিক তেমন তারা আমার লোকদের গ্রাস করে,
কিন্তু তারা সদাপ্রভুুকে ডাকেনা?
5 তারা ভয়ের সঙ্গে কাঁপে,
কারণ কিন্তু ঈশ্বর ধার্মিক সমাজের সঙ্গে থাকেন!
6 তুমি দরিদ্র ব্যক্তিকে লজ্জিত করেছ,
যদিও সদাপ্রভুু তাঁর আশ্রয়।
7 আঃ! ইস্রায়েলের পরিত্রান সিয়োন থেকে আসবে!
সদাপ্রভুু যখন তাঁর লোকেদের বন্দিত্ব থেকে ফিরিয়ে আনবেন,
তখন যাকোব আনন্দ করবে
এবং ইস্রায়েল আনন্দিত হবে!