26
দায়ূদের একটি গীত।
1 সদাপ্রভুু, আমার বিচার কর,
কারণ আমি সততার সাথে চলছি;
আমি সদাপ্রভুুকে বিশ্বাস করি সন্দেহ করি না।
2 সদাপ্রভুু, আমাকে পরীক্ষা করো
এবং প্রমাণ নাও;
আমার ভিতরের অংশের
এবং আমার হৃদয়ের বিশুদ্ধতা পরীক্ষা কর।
3 কারণ তোমার বিশ্বস্ততা আমার চোখের সামনে
এবং আমি তোমার সত্যে চলেছি।
4 আমি প্রতারণাপূর্ণ লোকের সাথে যুক্ত নই,
আমি অসৎ লোকের সাথে মিশি না।
5 আমি অন্যায়কারীদের সমাজ ঘৃণা করি
এবং আমি দুষ্টদের সাথে বাস করি না।
6 আমি সরলতায় আমার হাত ধোব
এবং সদাপ্রভুু বেদির দিকে ফিরে যাব।
7 উচ্চরবে প্রশংসার গান করি
এবং তোমার অপূর্ব কাজের বর্ণনা করি।
8 সদাপ্রভুু, আমি ভালবাসি সেই গৃহ যেখানে তুমি বাস করো,
সেই স্থান যেখানে তোমার মহিমা বাস করে!
9 আমার প্রাণ পাপীদের সঙ্গে নিয়ো না,
রক্তপাতী মানুষের সাথে আমার প্রাণ নিয়ো না।
10 যাদের হাতে চক্রান্ত থাকে
এবং ডান হাত ঘুষের দ্বারা পরিপূর্ণ।
11 কিন্তু আমি, আমার সততার সঙ্গে চলব;
আমাকে উদ্ধার কর
এবং আমার প্রতি করুণা কর।
12 আমার পা সমভূমিতে দাঁড়িয়ে আছে,
আমি মণ্ডলীর মধ্যে সদাপ্রভুুর ধন্যবাদ করবো।