82
আসফের গান।
1 তথাকথিত ঈশ্বর ঈশ্বরের মণ্ডলীতে দাঁড়ান,
তিনি ঈশ্বরের মধ্যে বিচার করেন।
2 তোমরা আর কতদিন অন্যায় বিচার করবে
ও দুষ্টদের মুখাপেক্ষা করবে?
3 দরিদ্র ও পিতৃহীনদের বিচার কর;
দুঃখী ও নিঃস্ব লোকদের প্রতি ন্যায় ব্যবহার কর।
4 দরিদ্র ও অভাবগ্রস্তদের রক্ষা কর;
দুষ্টদের হাত থেকে তাদের উদ্ধার কর।
5 ওরা জানে না, বোঝে না ওরা অন্ধকারে যাতায়াত করে;
পৃথিবীর সমস্ত ভিত্তিমূল কম্পিত হচ্ছে;
6 আমি বলেছি, তোমরা সর্বশক্তিমান ঈশ্বর,
তোমরা সকলে মহান ঈশ্বরের সন্তান;
7 কিন্তু তোমরা মানুষের মত মরবে,
একজন শাসনকর্ত্তার মতই মারা যাবে।
8 হে ঈশ্বর, ওঠ, পৃথিবীর বিচার কর;
কারণ তুমিই সমস্ত জাতিকে অধিকার করবে।