26
ইয়োব।
1 তখন ইয়োব উত্তর করলেন এবং বললেন,
2 “যারা শক্তি নেই তাকে তুমি কেমন করে সাহায্য করলে!
যে হাতে শক্তি নেই সেই হাত তুমি কেমন করে রক্ষা করলে!
3 যার জ্ঞান নেই তাকে তুমি কেমন পরামর্শ দিলে
এবং তাকে কেমন করে যুক্তিযুক্ত জ্ঞান প্রকাশ করলে!
4 কার সাহায্যে তুমি এই সব কথা বলছ?
কার আত্মা এটা যা তোমার থেকে বেরিয়ে আসছে?”
5 বিলদদ উত্তর দিল,
জলের ও তার বসবাসকারীদের নিচে মৃত্যু কাঁপে।
6 পাতাল ঈশ্বরের সামনে নগ্ন;
ধ্বংস নিজেই ঢাকা নয় তাঁর বিরুদ্ধে।
7 তিনি খালি স্থানের উপরে উত্তরভাগকে বাড়িয়েছেন
এবং পৃথিবীকে শূন্যের উপরে ঝুলিয়েছেন।
8 তিনি ঘন মেঘে জলকে বেঁধেছেন,
কিন্তু মেঘরাশি তার ভারে ভেঙে পড়ে না।
9 তিনি চাঁদের মুখ ঢেকে দেন
এবং তার ওপরে তাঁর মেঘ আচ্ছাদন করেন।
10 তিনি জলের ওপরের স্তরে চক্রাকারে সীমারেখা খোদাই করেছেন,
যেমন আলো এবং অন্ধকারের মাঝখানে।
11 স্বর্গের স্তম্ভ কাঁপে ওঠে
এবং তাঁর ধমকে চমকিয়ে ওঠে।
12 তিনি সমুদ্রকে তাঁর শক্তিতে শান্ত করতেন;
তাঁর বুদ্ধিতে তিনি রাহাবকে ধ্বংস করেন।
13 তাঁর নিঃশ্বাসে, তিনি আকাশ পরিষ্কার করেন;
আকাশ গুলির বিপর্যয় দূর করেন;
তাঁর হাত পালিয়ে যাওয়া সাপকে বিদ্ধ করেছিল।
14 দেখ, এগুলি কিন্তু তাঁর আঙ্গুলের পথ;
তাঁর কত ছোট ফিসফিসানি আমরা শুনতে পাই!
তাঁর শক্তির গর্জ্জন কে বুঝতে পারে?