126
আরোহন-গীত।
1 যখন সদাপ্রভুু আনলেন তাদের যারা সিয়োনে ছিল,
আমরা তাদের মতো ছিলাম যারা স্বপ্ন দেখে।
2 তখন আমাদের মুখ হাঁসিতে পূর্ণ হল,
আমাদের জিভ গানে পূর্ণ হল;
তখন তারা জাতিদের মধ্যে বলল,
“সদাপ্রভুু তাদের জন্য মহৎ কাজ করেছেন।”
3 সদাপ্রভুু আমাদের জন্য মহৎ কাজ করেছেন;
আমরা কত আনন্দিত হয়েছিলাম।
4 আমাদের পুনস্থাপন কর, সদাপ্রভুু,
নেগেভে জলস্রোতের মতো।
5 যারা চোখের জলে বীজ বোনে,
তারা আনন্দে চিত্কার করে শস্য কাটবে।
6 যে লোক কাঁদতে কাঁদতে
বীজ বোনার জন্য বীজ বাইরে নিয়ে যায়,
সে আনন্দে চিত্কার করতে করতে
ফসলের আঁটি সঙ্গে নিয়ে ফিরবে।