101
দায়ূদের একটি গীত।
1 আমি বিশ্বস্ততার নিয়মের এবং বিচারের গান গাব;
তোমার প্রতি, সদাপ্রভুু,
আমি প্রশংসা গান গাব।
2 আমি সততা পথে চলবো।
তুমি কখন আমার কাছে আসবে?
আমার ঘরের মধ্যে আমি সততায় চলব।
3 আমি কোন অন্যায় কাজ আমার চোখের সামনে রাখব না;
আমি অপদার্থ মন্দকে ঘৃণা করব,
তা আমার সঙ্গে আটকে থাকবেনা।
4 বিপথগামী লোক আমাকে ছেড়ে যাবে;
আমি মন্দতে বিশ্বস্ত নই।
5 আমি ধ্বংস করবো যে গোপনে তার প্রতিবেশীর নিন্দা করে।
আমি সহ্য করবো না কাউকে যার হাবভাব গর্বের
এবং অহঙ্কারী মনোভাব।
6 আমি দেখবো দেশের বিশ্বস্ত লোকেদের
তারা আমার পাশে বসবে। যে সততায় চলবে,
সে আমার সেবা করবে।
7 প্রতারণাকারী লোক আমার ঘরে বাস করবে না;
মিথ্যাবাদীকে আমার চোখের সামনে স্বাগত জানাব না।
8 প্রত্যেক সকালে আমি দেশের
সব দুষ্টলোককে ধ্বংস করব;
আমি সব অন্যায়কারীদের
সদাপ্রভুুর শহর থেকে দূর করে দেবো।