70
প্রধান বাদ্যকরের জন্য। দায়ূদের একটি গীত। স্মরণার্থক।
1 ঈশ্বর, আমার রক্ষা কর,
সদাপ্রভুু, আমার তাড়াতাড়ি সাহায্য কর।
2 যারা আমার প্রাণকে কামনা করে,
তারা লজ্জিত ও হতাশ হোক;
যারা আমার বিপদে আনন্দ হয়,
তারা ফিরে যাক এবং অপমানিত হোক।
3 যারা বলে, হায়! হায়!
তারা নিজেদের লজ্জার জন্য ফিরে যাক।
4 যারা তোমাকে খোঁজ করে
এবং তারা সবাই তোমার মধ্যে আনন্দ
এবং খুশি হবে; যারা তোমার পরিত্রান
ভালবাসে তারা সবদিন বলুক,
ঈশ্বরের প্রশংসা হোক।
5 কিন্তু আমি দুঃখী ও দরিদ্র;
ঈশ্বর, আমার পক্ষে ত্বরা কর;
তুমি আমার সাহায্য ও আমার
উদ্ধারকর্তা সদাপ্রভুু দেরী করো না।