13
প্রধান বাদ্যকরের জন্য। দায়ূদের একটি গীত।
1 কতকাল, সদাপ্রভুু, তুমি আমাকে ভুলে থাকবে?
তুমি আমার কাছ থেকে কতকাল তোমার মুখ লুকাবে?
2 আমি কতকাল ধরে আমার প্রাণের মধ্যে চিন্তা করবো,
সমস্ত দিন আমার হৃদয়ে মধ্যে দুঃখ রাখব?
কতকাল আমার শত্রু আমার উপরে উন্নত হতে থাকবে?
3 সদাপ্রভুু আমার ঈশ্বর! আমাকে দেখো এবং উত্তর দাও,
আমার চোখ আলোকিত কর বা আমি মৃত্যুর মধ্যে ঘুমাবো।
4 আমার শত্রু না বলে,
“আমি তাকে পরাজিত করেছি,”
যাতে আমার শত্রু বলতে না পারে,
“আমি আমার প্রতিপক্ষের উপর জয়লাভ করেছি,”
অন্যভাবে, আমার শত্রুরা আনন্দিত হবে যখন আমি পরাস্ত হব।
5 কিন্তু আমি তোমার নিয়মের বিশ্বস্ততায় বিশ্বাস করেছি;
আমার হৃদয় তোমার পরিত্রানের মধ্যে উল্লাসিত।
6 আমি সদাপ্রভুুর উদ্দেশ্যে গান করব,
কারণ তিনি আমার মঙ্গল করেছেন।