8
প্রধান বাদ্যকরের জন্য, স্বর, গিত্তিৎ, দায়ূদের গীত
1 সদাপ্রভুু আমাদের প্রভু,
সমস্ত পৃথিবীতে তোমার নাম কত মহান,
তোমার মহিমা স্বর্গেও প্রকাশিত হয়
2 তুমি শিশু ও নাবালকদের মুখ থেকে প্রশংসা সৃষ্টি করেছ
কারণ তোমার বিরোধীদের জন্যই তা করেছ,
3 যখন আমি তোমার স্বর্গের দিকে তাকালাম
যা তোমার আঙ্গুল তৈরী করেছে,
চাঁদ এবং তারাদের তুমি স্থাপন করেছ,
4 মানবজাতি কেন এত গুরুত্বপূর্ণ যে তুমি তাদের লক্ষ্য কর,
মানবজাতিই বা কে যে তুমি তাদের প্রতি মনোযোগ দাও?
5 যদিও তুমি তাদেরকে স্বর্গীয়দের তুলনায় কিছুটা নিম্নতর করে বানিয়েছ
এবং তুমি তাদেরকে গৌরব ও সম্মানের সঙ্গে সম্মানিত করেছ,
6 তুমি তাকে তোমার হাতের কাজের উপর কর্তৃত্ব করতে দিয়েছ
এবং সমস্ত কিছু তার পায়ের নিচে রেখেছ,
7 সমস্ত ভেড়া এবং
ষাঁড় ও এমনকি ক্ষেত্রের প্রাণীরাও।
8 আকাশের পাখিরা এবং
সমুদ্রের মাছ,
যা কিছু সমুদ্রের স্রোতের মধ্যে দিয়ে যায়।
9 সদাপ্রভুু আমাদের প্রভু,
সমস্ত পৃথিবীতে তোমার নাম কত মহান!